બિગ બોસ સિઝન 10માંથી પોતાના કારસ્તાનોને કારણે બહાર નીકળેલા સ્વામી ઓમ ફરી એકવાર સમાચારોમાં છવાયેલાં છે. પોતાને સ્વામી ગણાવતા આ ધૂની બાબાએ લાઇવ શો દરમિયાન એક મહિલા પર અપશબ્દોની વર્ષા કરી હતી, જે પછી તેમને થપ્પડ ખાવાનો વારો આવ્યો હતો. ત્યાં હાજર લોકોએ સ્વામી ઓમની ખૂબ પિટાઇ કરી હતી અને સાથે શો ના હોસ્ટને પણ ફટકાર પડી હતી. સ્વામી ઓમ એક ચેનલના ટોક શોમાં ભાગ લેવા પહોંચ્યા હતા અને ત્યાં વાતચીતની જગ્યાએ મારામારી કરીને પાછા ફર્યા હતા.